Komission asetus (ETY) N:o 147/91, annettu 22 päivänä tammikuuta 1991, maataloustuotteiden määrällisten hävikkien hyväksytyistä poikkeamista julkisessa interventiovarastoinnissa



Virallinen lehti nro L 017 , 23/01/1991 s. 0009 - 0010

Suomenk. erityispainos Alue 3 Nide 36 s. 0097

Ruotsink. erityispainos Alue 3 Nide 36 s. 0097



KOMISSION ASETUS (ETY) N:o 147/91, annettu 22 päivänä tammikuuta 1991, maataloustuotteiden määrällisten hävikkien hyväksytyistä poikkeamista julkisessa interventiovarastoinnissa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston tekijöistä, jotka on otettava huomioon Euroopan maatalouden ohjaus- ja tukirahaston tukiosaston interventiotoimenpiteiden rahoituksen vuosittaisessa kirjanpidossa 27 päivänä marraskuuta 1990 antaman asetuksen (ETY) N:o 3492/90(1) ja erityisesti sen 4 artiklan, sekä katsoo, että on täsmennettävä asetuksen (ETY) N:o 3492/90 4 artiklassa säädetty maataloustuotteiden säilyttämisen sietoraja julkisessa interventiovarastoinnissa sekä varastoinnin rahoituksellisten seuraamuksien määrittämiseksi käytettävä laskentamenetelmä, sietoraja viittaa tavanomaiseen määrälliseen hävikkiin, joka aiheutuu maataloustuotteiden tavanomaisesta varastoinnista tai jalostuksesta interventiossa, kun tuotteen säilyvyyttä koskevia sääntöjä noudatetaan, sietoraja on vahvistettava kullekin kyseessä olevalle tuotteelle yksinkertaista menettelyä noudattaen ja ottaen huomioon viime vuosina varastoinnissa tapahtuneet määrälliset hävikit, joita ei ole voitu yksilöidä; sietoraja on näin ollen aiheellista vahvistaa prosentuaalisena osuutena varastoidusta kokonaismäärästä, on vahvistettava erityiset sietorajat jalostuksen aikana tapahtuvalle hävikille tiettyjen sellaisten tuotteiden osalta, jotka jalostetaan sisäänoston ja varastoinnin välillä, koska sianlihaa ei ole pitkään aikaan varastoitu, sen osalta sietoraja vahvistetaan myöhemmin, mikäli varastointitoimenpiteitä aletaan toteuttaa uudelleen, on aiheellista täsmentää määräaika, jona sietorajojen soveltamisesta aiheutuvat rahoitukselliset seuraamukset on kirjattava EMOTR:n tukiosaston tileille, tiettyjen maataloustuotteiden osalta tavanomaisen hävikin prosentuaalisen osuuden laskentamenetelmää on muutettu perusteellisesti; prosentuaalisia osuuksia on tarpeen tarkastella uudelleen saadun kokemuksen perusteella, sietorajat on vahvistettu alakohtaisissa asetuksissa; laillisen yksinkertaisuuden takia on tarpeen ryhmitellä ne uudelleen yhteen ainoaan asetukseen, ja tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla 1. Kullekin maataloustuotteelle, jonka osalta toteutetaan julkiseen varastointiin liittyviä toimenpiteitä, vahvistetaan hyväksyttyjen sääntöjen mukaisesti toteutetuista tavanomaisista varastoimistoimenpiteistä aiheutuvan määrällisen hävikin sietoraja. 2. Sietoraja vahvistetaan prosentuaalisena osuutena sellaisten kyseessä olevana varainhoitovuotena varastoihin tulleiden ja tileille kirjattujen määrien, joihin lisätään kyseisen vuoden alussa varastoissa olleet määrät, tosiasiallisesta - ilman pakkausta - painosta. Se lasketaan kunkin tuotteen osalta kaikkien interventiotoimielimen varastoimien määrien perusteella. Tosiasiallinen paino sisäänostettaessa ja poistettaessa lasketaan vähentämällä todetusta painosta pakkauksen kiinteämääräinen paino, joka on säädetty sisäänostoehdoissa tai, sellaisen puuttuessa, interventiotoimielimen käyttämien pakkauksien keskimääräinen paino. 3. Sietoraja ei kata pakkausmäärän tai kirjattujen kappaleiden määrän hävikkiä. 2 artikla 1. Varastoinnin aikana sallitun tavallisen hävikin prosentuaaliset osuudet vahvistetaan seuraavasti: >TAULUKON PAIKKA> 2. Ostettujen tuotteiden jalostuksen aikana sallitun hävikin prosentuaaliset osuudet vahvistetaan seuraavasti: - naudanlihan luuttomaksi leikkaaminen 32 - lehtitupakan jalostaminen 19. Näitä prosentuaalisia osuuksia sovelletaan kaikkiin varainhoitovuotena jalostettuihin määriin. 3 artikla Sietorajan ylittävät hävikit merkitään kirjanpitoon EMOTR:n tukiosaston kirjanpidollisen varainhoitovuoden lopussa. 4 artikla Edellä 2 artiklassa säädettyjä prosenttiosuuksia tarkastellaan uudelleen viimeistään kolmen vuoden jälkeen uusien laskemismenetelmien soveltamisen jälkeen suoritettujen toteamisten perusteella. 5 artikla Kumotaan komission asetukset (ETY) N:o 742/70, (ETY) N:o 723/70, (ETY) N:o 771/71, (ETY) N:o 899/70, (ETY) N:o 2705/71, (ETY) N:o 236/72, (ETY) N:o 2577/72, (ETY) N:o 638/74, (ETY) N:o 230/79 sekä (ETY) N:o 394/89.(2) 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä tammikuuta 1991. Komission puolesta Ray MAC SHARRY Komission jäsen (1) EYVL N:o L 337, 4.12.1990, s. 3 (2) EYVL N:o L 90, 24.4.1970, s. 28. EYVL N:o L 90, 24.4.1970, s. 29. EYVL N:o L 85, 15.4.1971, s. 17. EYVL N:o L 108, 20.5.1970, s. 12. EYVL N:o L 280, 21.12.1971, s. 8. EYVL N:o L 29, 2.2.1972, s. 18. EYVL N:o L 275, 8.12.1972, s. 24. EYVL N:o L 77, 22.3.1974, s. 30.